Diari Oficial de la Generalitat Valenciana


Sumari del DOGV 3616, del 02-11-1999 (1999/9251)

DECRET 194/1999, de 19 d'octubre, del Govern Valencià, pel qual es regula el Registre de Confraries de Pescadors de la Comunitat Valenciana.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/10/19/194/dof/vci/html**

### Dades del document

Número de DOGV
:   3616

Data del DOGV
:   02-11-1999

Secció del DOGV
:   I. DISPOSICIONS GENERALS

Número del document
:   1999/9251


Data del document
:   19-10-1999

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * legislació
    * pescador
    * associació professional
    * registre de documents
    * pesca marítima

DECRET 194/1999, de 19 d'octubre, del Govern Valencià, pel qual es regula el Registre de Confraries de Pescadors de la Comunitat Valenciana. [1999/X9251]
  
La Llei de la Generalitat Valenciana 9/1998, de 15 de desembre, de Pesca Marítima de la Comunitat Valenciana, en l'article 72, estableix l'existència del Registre de Confraries de Pescadors de la Comunitat Valenciana.
  
Per a desplegar aquesta previsió legal és necessari reglamentar l'organització i el règim d'aquest registre. A açò es procedeix mitjançant aquest decret, que acull, per altra banda, la possibilitat prevista en l'apartat 2 de l'article 72 de la llei, que la gestió del registre siga desconcentrada en els serveis territorials de la Conselleria d'Agricultura, Pesca i Alimentació, per a major eficàcia i proximitat del servei.
  
Per això, conforme amb el Consell Jurídic Consultiu, a proposta de la consellera d'Agricultura, Pesca i Alimentació i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
El Registre de Confraries de Pescadors de la Comunitat Valenciana es constitueix sota la dependència de la Conselleria d'Agricultura, Pesca i Alimentació, a la qual correspon portar-lo i gestionar-lo, de conformitat amb el que es disposa en la Llei de la Generalitat Valenciana 9/1998, de 15 de desembre, de Pesca Marítima de la Comunitat Valenciana, i en aquest decret.
  
Article 2
  
1. El Registre de Confraries de Pescadors de la Comunitat Valenciana té per objecte la inscripció d'aquestes confraries i de les federacions que es constituïsquen, i dels actes respecte de totes elles en les quals legalment estiga prevista la intervenció de la conselleria competent en matèria de pesca marítima.
  
2. En particular, seran objecte d'inscripció els actes següents:
  
a) La creació de les confraries i les federacions d'aquestes, la modificació dels seus estatuts i la fusió i dissolució.
  
b) L'elecció i el cessament dels membres o titulars dels diversos òrgans rectors de les confraries.
  
c) Les eleccions periòdiques als òrgans plenaris superiors de govern de les confraries, els plans electorals, els acords de les comissions electorals i les reclamacions contra aquests, i els resultats electorals.
  
d) Els acords pels quals s'aprova la delegació, per part del Govern Valencià a les confraries, de l'exercici de funcions administratives en matèria d'interès general pesquer i l'acceptació d'aquesta delegació.
  
e) Els pressupostos anuals d'ingressos i despeses de les confraries i les federacions d'aquestes.
  
f) Els balanços anuals de la situació patrimonial, econòmica i financera de les confraries i les federacions d'aquestes, i els comptes de liquidació dels pressupostos.
  
Article 3
  
El registre constarà de tres seccions, d'àmbit provincial, a càrrec de cada un dels serveis territorials de la Conselleria d'Agricultura, Pesca i Alimentació.
  
Article 4
  
El registre de cada secció provincial constarà de:
  
1. Un llibre d'inscripció, que disposarà d'un tom per cada confraria i un per federació. En aquest llibre es practicaran els assentaments dels diversos actes que hagen d'inscriure's, i s'utilitzarà, si s'escau, sistemes d'informació i registre de fitxers informatitzats.
  
2. Un arxiu consistent en la documentació original o degudament certificada referida als actes inscrits.
  
Article 5
  
1. Els actes objecte d'inscripció que procedisquen de la Generalitat Valenciana s'inscriuran d'ofici.
  
2. Els actes i la documentació de les confraries de pescadors i les federacions que hagen d'inscriure's els traslladaran aquestes directament als serveis territorials de la Conselleria d'Agricultura, Pesca i Alimentació de la seua província en un termini màxim de tres mesos, comptador des de la data, tret que per norma el termini siga menor.
  
Article 6
  
Correspon al cap de la Secció de Pesca Marítima dels serveis territorials, la capacitat d'inscripció registral i la de certificació sobre el contingut del registre.
  
DISPOSICIÓ ADDICIONAL
  
Única
  
En el Registre de Confraries de Pescadors de la Comunitat Valenciana, en cada una de les seccions provincials, s'obriran com a toms d'inscripció de les confraries i federacions actualment existents, els que corresponen a les següents:
  
1. Secció de Castelló
  
Confraria de Pescadors de Vinaròs
  
Confraria de Pescadors de Benicarló
  
Confraria de Pescadors de Peñíscola
  
Confraria de Pescadors de Castelló
  
Confraria de Pescadors de Burriana
  
Federació de Confraries de Castelló
  
2. Secció de València
  
Confraria de Pescadors de Sagunt
  
Confraria de Pescadors de València
  
Confraria de Pescadors de Cullera
  
Confraria de Pescadors de Gandia
  
Federació de Confraries de València
  
3. Secció d'Alacant
  
Confraria de Pescadors de Dénia
  
Confraria de Pescadors de Xàbia
  
Confraria de Pescadors de Moraira
  
Confraria de Pescadors de Calp
  
Confraria de Pescadors d'Altea
  
Confraria de Pescadors de Benidorm
  
Confraria de Pescadors de la Vila Joiosa
  
Confraria de Pescadors del Campello
  
Confraria de Pescadors d'Alacant
  
Confraria de Pescadors de Santa Pola
  
Confraria de Pescadors de l'Illa de Tabarca
  
Confraria de Pescadors de Guardamar
  
Confraria de Pescadors de Torrevieja
  
Federació de Confraries d'Alacant
  
DISPOSICIONS FINALS
  
Primera
  
La consellera d'Agricultura, Pesca i Alimentació dictarà les disposicions necessàries per al desplegament i aplicació del que es disposa en aquest decret.
  
Segona
  
Aquest decret vigeix des de l'endemà de la publicació en el Diari Oficial de la Generalitat Valenciana.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,


Còpia Permalink ELI